|  |  |
| --- | --- |
| **НАСЛОВ НА МАТЕРИЈАЛОТ:** | **НАЦРТ ПРОГРАМА ЗА СПОРТ И РЕКРЕАЦИЈА ЗА 2022 ГОДИНА** |
|  |  |
| **ПРЕДЛАГАЧ:** | Градоначалник на општина Охрид |
|  |  |
|  |  |
| **ОСНОВ ЗА ДОНЕСУВАЊЕ:** | Член 36 од Законот за локалната самоуправа („Сл. весник на РМ“ бр.5/02) и член 18 од Статутот на општина Охрид ( „Сл. гласник на општина Охрид “ бр 8/07, 01/08, 10/10, 05/11, 09/14, 14/14, 10/19 и 15/20) |
|  |  |
| **ПРЕТСТАВНИК:** | Јоне Станковски |
|  |  |
|  |  |
| **ОБРАБОТУВАЧ:** | Стручна служба |
| **НАДЛЕЖНОСТ:** | Совет на општина Охрид |

Врз основа на член 36 од Законот за локалната самоуправа ( „Сл. весник на РМ“ бр.5/02) и член 18 од Статутот на општина Охрид („Сл.гласник на општина Охрид “ бр.8/07, 01/08, 10/10, 05/11, 09/14, 14/14, 10/19 и 15/20) , Советот на општина Охрид на седницата одржана на ден 06.12.2021 година, ја донесе следната:

**НАЦРТ ПРОГРАМА СПОРТ И РЕКРЕАЦИЈА**

**за 2022 година**

Програмата за активностите во областа на спортот и рекреацијата во Општина Охрид за 2022 година е направена врз основа на одредбите од Законот за локална самоуправа , Законот за спорт и други подзаконски акти.

*Јавниот интерес на спортот е:*

* Поттикнување на спортските активности на децата и младината во рамките на федерациите;
* Организирање и спроведување на спортски тренинзи и натпревари;
* Поттикнување на реализирањето на програмите на спортските федерации;
* Поттикнување и помагање на организирањето на спортски приредби и манифестации;
* Одржување, функционирање на постојните и планирање и изградба на објекти за спорт од јавен интерес на граѓаните на Општина Охрид и пошироко;
* Развој на масовниот спорт и рекреативните активности на граѓаните опфатени во програмите на спортските и спортско рекреативните клубови, училишен спорт, спорт за сите и особено спортско рекреативни активности на лица со посебни потреби;
* Организирање на спортски приредби и манифестации, поддржување на систем на натпревари на општинско ниво, регионално ниво, републичко ниво, поддржување на традиционални спортски манифестации од национален и меѓународен карактер, поддржување на училишниот и студентскиот спорт, манифестации и форми на натпревари за лица со посебни потреби како и масовните спортско-рекреативни активности на граѓаните,
* Класифицирање на спортските објекти, организирано користење на истите, опремување на рекреативни зони за масовно спортување;
* Поддршка и унапредување на спортот, спортските клубови регистрирани на подрачјето на Општина Охрид,
* Поддршка на општинските спортски сојузи како највисока форма на организирање на спортските клубови на подрачјето на Општината Охрид .
* Програмите се финансираат од буџетот на Општина Охрид,донации, спонзорства а за исполнување на програмите и утврдените рокови поднесуваат извештај до Општина Охрид .

*ЦЕЛИ НА ПРОГРАМАТА*

Главни цели на програмата ЛО Спорт и рекреација е афирмирање на Општина Охрид како општина која создава услови за развој и поддршка на програмите за спорт,спортско-рекреативни активности како и развој на спортскиот туризам.

Општината Охрид преку својата организациона поставеност во областа на спортот ќе придонесе за зголемен опфат на младите во спортот. Општината постојано ќе се грижи за позитивно насочување на своите граѓани. Реализацијата на програмите од областа на спортот и рекреацијата сигурно дека ќе придонесе за подигнувањето на квалитетот на живеење на граѓаните од сите социјални структури како и подршка на програмите за спорт и рекреација на лицата со посебни потреби.

Преку организираните системи на натпревари и други спортски манифестации ќе се создадат услови за настапи во општината во земјата и странство.

Општината Охрид преку поддршка на спортските настани секогаш ќе придонесува за популаризација на спортот и достојно репрезентирање на можностите и потенцијалите на општината.

*МЕТОДОЛОГИЈА*

Спортските натпревари и манифестации ги организираат и реализираат спортските клубови и националните спортски федерации.Спортски манифестации организираат и други правни и физички лица што вршат дејност спорт, под услови утврдени со Законот за спорт .

Програмата ЛО Спорт и рекреација се состои од активности за :

* Поддршка и развој на предучилишен и училишен спорт, реализирање спортски активности и систем на натпревари на учениците.
* Поддршка и унапредување на спортот,спортските клубови од Општина Охрид.
* Поддршка на рекреативни активности на граѓаните и рекреативни активности на лица со посебни потреби.
* Поддршка на традиционални манифестации и манифестации од особен интерес за Општина Охрид.
* Поддршка на програми и проекти на останати спопртски организации од интерес на Општина Охрид.
* Подршка на спортисти во индивидуалните спортови кои имаат високи достигнувања на државно и мегународно ниво.

Вреднувањето на програмите ќе се одредува врз основа на :

* Остварени спортски резултати во зависност од рангот на натпревари на клубот, поединци на клубови со остварен висок пласман .
* Број на учесници во активностите или манифестации (увид од програмите или проектите)
* Манифестацијата да е во календарот на спортската асоциација со утврден статус и категорија на натпреварот .

*СПОРТСКИ МАНИФЕСТАЦИИ*

* ***Традиционални манифестации***
* Општината Охрид ќе партиципира во традиционалните спортски приредби и манифестации од локален,регионален, национален и меѓународен карактер со цел зачувување на континуитетот на манифестациите за кои има интерес од граѓаните, а се е во интерес на развојот на спортот во општината како и придонесуваат во развојот на спортскиот турзизам.
* ***Манифестации од особен интерес***

Општина Охрид преку поддршка на вакви спортски настани ќе придонесе за популаризација на спортот и достојно репрезентирање и промоција на можностите и потенцијалите на општината .

* ***Хуманитарни акции***

Општина Охрид ќе организира хуманитарни акции со субјекти од областа спорт .

* ***Крводарителски акции***

Спортистите доброволно донираат крв на крводарителски акции .

* ***Стоп на пороците***

Општина Охрид како организатор или коорганизатор ќе организира едукативни трибини за информираност и подигнување на свеста кај младите .

* ***Спорт за сите***

Општина Охрид ќе поддржува програми и проекти за масовен рекреативен спорт на граѓаните од општината бидејќи рекреативниот спорт треба да му овозможи на секој граѓанин согласно неговите потреби можности активно вклучување во спортскиот живот во општината .

Активностите во областа на спортот Општина Охрид ќе ги насочи кон поттикнување,подржување и помагање за остварувањето на целите на оваа Програма за 2022 година со средства предвидени во висина од **31.200.000,оо** денaри.

|  |  |  |  |
| --- | --- | --- | --- |
| **42 Стоки и услуги**  **Активност Образложение** | | | |
| Изнајмување на друг тип на простор  **Јануари-Декември** | Изнајмување спортски објекти на ЈП „Билјанини Извори“ | Непречено и организирано користење на расположивите спортски објекти од страна на клубови,училишта, поединци, здруженија и др. субјекти со создавање услови за спортување за сите генерации. Организирање и поддршка на најразлични спортски настани и активности, посебно со поддршка на талентирани спортисти и проекти што значат унапредување на спортот во Општина Охрид. | **3.600.000,00** |
| **46 Субвенции и трансфери**  **Активност Образложение** | | | |
| Трансфери до спортски клубови  **Јануари-Декември** | Трансфери кон спортски клубови | Основната цел е поддржувањето на организираните активности за развој и унапредување на масовниот спорт и рекреактивниот спорт како и клубските натпревари и натпревари по принципот спорт за сите.Со оваа програма ќе се обезбеди финансиска поддршка на спортските клубови и школи во општина Охрид. | **19.700.000,00** |
| Други трансвери  **Јануари-Декември** | -Во други трансфери влегуваат спортски клубови,здруженија од областа на спортот,училишниот спорт спортски манифестации/настани и проекти,образовни институции на кои Општина Охрид обезбедува финансиска подршка.  -Подршка за спортисти во индивидуалните спортови организирање на награди и признанија за најдобрите спортисти,како и активности на лицата за посебни потреби и пензионери | -Поддршка за учество во училишните спортски системи на активности и натпревари на Сојузот на училиштен спорт Охрид,како и подршка на проекти кои ,ќе значат унаредување на наставата по физичко и здраствено образование и спорт.  -Подршка на спортските здруженија и клубови кои допринесуваат за развојот на подводните спортови,ја развиваат свеста кај населението за здрава животна околина и со својата работа активно учествуваат за развојот на спортскиот туризам.  -Финансиска подршка за спортски манифестации,настани и проекти кој со нивната реализација ќе допринесат за попурализација на спортот,подигнување на свеста за здрав начин на живот,масовност но истовремено можност за достигнување на врвни спортски резултати.Нивната подршка и одржување допринесува за промоција на општина Охрид како препознатлива спортско туристичка дестинација во земјата и светот.  .  -Подршка за спортско рекреативните активности за лица со посебни потреби и пензионерите,како и подршка за традиционални спортски натпревари при што играта секогаш ќе биде над резултатот.Реализацијата ќе значи можност за социјализација на сите учесници независно од нивната возраст,пол или етничка структура.  -Подршка за спортисти во индивидуалните спортови кои имаат врвни достигнувања на национално и меѓународно ниво. | **3.900.000,00** |
| **Јануари-Февруари** | **-**Меморијален турнир во ракомет ,,Крсте Андоновски –Усташ” | -Прв меморијален турнир во ракомет под покровителство на градоначалникот на општина Охрид.  ГРК Охрид | **300.000,00** |
| **Јануари-Февруари** | -Турнир во фудбал за млади категории,,Охридски надежи’’ | -Прв турнир во фудбал за млади категории во кој ќе земат учество сите фудбалски школи во општина Охрид.Турнирот ќе биде под покровителство на градоначалникот на општина Охрид. | **100.000,00** |
| **Јануари-Февруари** | Спортска манифестација Избор на спортист/ка | -Избор на спортист/ка,спортски работник на годината во општина Охрид. | **100.000,00** |

|  |  |  |  |
| --- | --- | --- | --- |
| **48 Капитални расходи**  **Активност Образложение** | | | |
| Реконструкција на други објекти | Реконструкција и одржуавање на спортските терени кои се во склоп на Ј.П Билјанини извори-Охрид | Одржување и реконструкција постојните спортските терени како и подобрување на условите за нивно користење. | **1.000.000,00** |
| **Изградба на други објекти** | Затворање на 1 игралиште за тенис со ПВЦ покрив | Зголемување на спортските капацитети и подобрување на условите за спортски активности, преку цела година | **2.500.000,00** |

**ВКУПНО : 31.200.000,оо**

**Напомена: Распределбата на средствата во програмата ќе се реализира со јавен повик за финансиска поддршка и кофинансирање од Општина Охрид за 2022 година на спортски клубови, спортски здруженија, спортски манифестации, спортисти, други правни лица од областа на спортот, граѓански здруженија, образовни институции и поединци поврзани со развојот и унапредувањето на спортот и вредностите на спортот на територијата на општина Охрид.**

Оваа Нацрт Програма влегува во сила наредниот ден од денот на објавувањето во „Сл.гласник на општина Охрид“.

**Број 08-12305/8 СОВЕТ НА ОПШТИНА ОХРИД**

**06.12.2021од. Претседател,**

**О х р и д Сашо Донев**