|  |  |
| --- | --- |
| **НАСЛОВ НА МАТЕРИЈАЛОТ:** | **НАЦРТ-ПРОГРАМА ЗА МЛАДИ И НЕВЛАДИНИ ОРГАНИЗАЦИИ ЗА 2022 ГОДИНА** |
| **ПРЕДЛАГАЧ:** | Градоначалник на Општина Охрид |
|  |  |
|  |  |
| **ОСНОВА ЗА ДОНЕСУВАЊЕ:** |  |
|  | Член 36 од Законот за локалната самоуправа („Сл. весник на РМ“ бр.5/02) и член 18 од Статутот на општина Охрид ( „Сл. гласник на општина Охрид“ бр.8/07, 01/08, 10/10, 05/11, 09/14,14/14, 10/19, 15/20) |
| **ПРЕТСТАВНИК:** | Димитар Спасески |
|  |  |
| **ОБРАБОТУВАЧ:** | Стручна служба |
|  |  |
|  |  |
| **НАДЛЕЖНОСТ:** | Совет на општина Охрид |

Врз основа нa член 36 од Законот за локалната самоуправа („Сл.весник на РМ“ бр.5/02) и член 18 од Статутот на општина Охрид („Сл.гласник на општина Охрид“ бр.8/07, 01/08, 10/10, 05/11, 09/14, 14/14, 10/19 и 15/20), Советот на општина Охрид на седницата одржана на ден 12.2021 година, ја донесе следната:

**НАЦРТ - ПРОГРАМА**

**ЗА МЛАДИ И НЕВЛАДИНИ ОРГАНИЗАЦИИ ЗА 2022 ГОДИНА**

***Воведни напомени***

Општина Охрид ја препознава улогата на младите во развојот на општествените, демокаратски процеси, па затоа дава постојана систематизирана поддршка со цел нивно поголемо, активно вклучување во општествените процеси, а со самото тоа и развојот на градот. Програмата за млади и невладини организации претставува дополнителна алатка за вклучување на младите во сите активности на локално ниво и истата служи како водич и гаранција за успешна и просперитетна локална заедница.

Освен тоа за општина Охрид од клучна важност е и граѓанскиот сектор и неговата улога во развојот на општеството. Целта на општината е да обезбеди поголема вклученост и на граѓанскиот сектор во процесот на креирање на политики со што би се постигнал развој на градот, а притоа би се подобрил и животот во заедницата. Со спроведувањето на програмата се воспоставува партнерски однос меѓу општина Охрид и граѓанските организации, онаму каде што општината има потреба од одредена задача, а тие можат да одговорат на истата. Се разбира, општина Охрид ја почитува независноста на граѓанските организации, како и нивната слобода при креирањето и спроведувањето на сопствените политики.

Од сето ова произлегува основната функција на одделението за млади и невладини организации при општина Охрид- да претставува мост на поврзување помеѓу младите, невладините организации и општината. Задачата на вработените во одделението за млади и невладини организации, водејќи се според оваа програма, е овозможување услови за подобра положба на младите во општеството, нивно учество во креирањето на младинските политики кои се важни за развојот на градот, формирање на работни групи по области и приоритети за потемелно и поефикасно истражување на потребите на младите, организирање на трибини, дебати, фокус групи, консултации, семинари и конференции, континуирани средби со претставниците на граѓaнскиот сектор и останати активности кои произлегуваат од делокругот на работните активности на ова одделение.

**Поддршка на млади и младински политики**

***1. Проект: Младински центар Охрид***

Младинскиот центар претставува еден од основните сервиси за младите со чие функционирање ќе се спроведуваат програми, дискусии и работилници кои ќе ја подобрат положбата на младите во општеството. Отворањето младински центри произлегува од член 22 од Законот за младинско учество и младински политики донесен во јануари 2020 година.

**Извор на финансирање: Буџет на општина Охрид**

|  |  |
| --- | --- |
| ***Ставка*** | ***Износ во денари*** |
| Предвидени средства за трансфер до младинската организација која ќе го координира Младинскиот центар | 1.200.000,00 |
| ***Вкупно*** | ***1.200.000,00 денари*** |

***2. Проект: Локален младински совет***

Со цел непречено функционирање на Локалниот младински совет и негово понатамошно активно делување, општината се обрзува да издвои средства потребни за реализација на годишната програма на Локалниот младински совет.

Локалниот младински совет до службите ја достави својата програма во која се предвидени неколку предлог проекти со кои се таргетира младото население на територија на Општина Охрид и чија цел е поголема вклученост на младинската популација во општествените процеси.

*Во прилог ја доставуваме програмата на Локалниот младински совет на Општина Охрид:*

**1. ПРОЕКТ - Професионализација и јакнење на капацитетот на Советот на млади на Општина Охрид за раководење со процесите и подобрување на стандардите на младите, нивна интеграција во процесот, таргетирање на проблемите на младите на ниво на целата општина и зајакнување на младинската информираност.**

Со оглед на тоа дека наредната година ќе биде прва во која Советот на млади ќе започне и ќе може да ја претстави својата работа, работиме во насока на наша професионализација и јакнење на капацитетот. За видливи и остварливи резултати треба да се вклучат сите заинтересирани млади со идеи како да ги подобриме стандардите на младите, мапирање и таргетирање на клучните проблеми и потреби во секојдневното живеење.

Тоа планираме да го направиме најпрво со анкети, организирање на трибини, работилници, дебатни клубови кои ќе бидат од големо значење за интеграција во процесот кој ние ќе го водиме. Истото се однесува и на подобрување младинската информираност за да се искорени пасивноста на младите, со која иницијатива ќе си го подобрат сопствениот живот. Во насока на претставување на работата на Советот на млади, да биде достапна до секој еден заинтересиран ќе се изработи веб-страна, лого на Советот на млади и промоција на социјалните мрежи.

**Извор на финансирање:** Буџет на Општина Охрид

|  |  |
| --- | --- |
| **Ставка** | **Износ во денари** |
| Анкети, канцелариски материјали, флип чарт, проектор, видео бим | 60,000.00 |
| Трибини, работилници, дебатни клубови, кариерно советување | 40,000.00 |
| Веб страна, изработка на лого и социјални мрежи | 40,000.00 |
| Банер, пулт, беџови, стикери, маици | 40,000.00 |
| Фото+видео документација | 12,000.00 |
| **Вкупно:** | **192,000.00** |

**4. ПРОЕКТ - Урбана уметност – да се стави крај на уништувањето на фасадите и ѕидовите на различни објекти и живеалишта, со процес на претворање на истите во уметнички дела со мотиви каракеристични за објектот или средината на живеење.**

Мапирање на места каде ќе можат да се нацртаат муралите и уметничките дела.

Одредување теми поврзано со градот и местото каде ќе се изведуваат.

**Извор на финансирање:** Буџет на Општина Охрид

|  |  |
| --- | --- |
| **Ставка** | **Износ во денари** |
| Бои за ѕидови и пипсови | 50,000.00 |
| Шаблони и реквизити | 58,000.00 |
| Фото+видео документација | 12,000.00 |
| **Вкупно:** | **120,000.00** |

**Извор на финансирање: Буџет на општина Охрид**

|  |  |
| --- | --- |
| ***Ставка*** | ***Износ во денари*** |
| Средства потребни за функционирање на Локалниот младински совет согласно годишната програма доставена од нивна страна | 312.000,00 |

***Потребни средства за реализација на делот од програмата наменет за поддршка на млади и младински политики***

|  |  |
| --- | --- |
| ***Извор на финансирање*** | ***Износ во денари*** |
| Буџет на општина Охрид | 1.512.000,00 денари |
| **Вкупно** | **1.512.000,00 денари** |

**Поддршка на невладини организации**

***1. Учество во проектот ReLOAD2***

Општина Охрид од оваа година активно ќе учествува во проектот на програмата за развој на Обединетите Нации (УНДП) ReLOaD2 откако беше потпишан меморандумот за разбирање помеѓу двете инволвирани страни. Проектот има за цел поттикнување на локалните власти да го користат јавното финансирање за граѓанските организации на транспарентен и развојно ориентиран начин, препознаваќи ги локалните потреби. Преку овој проект исто така ќе се промовира младинскиот ангажман и ќе се поддржи спроведувањето на младинските иницијативи за подобрување на нивните перспективи.

Согласно потпишаниот меморандум, Општина Охрид се обврзува да издвои средства од општинскиот буџет во висина од 25% од вкупниот одобрен буџет на проектот. Средствата ќе бидат наменети за кофинансирање на проектите на граѓанските организации кои ќе бидат избрани преку јавни повици организирани во рамки на самиот проект.

**Извор на финансирање: Буџет на општина Охрид**

|  |  |
| --- | --- |
| ***Ставка*** | ***Износ во денари*** |
| Средства наменети за кофинансирање на проектите на ГО во рамките на проектот ReLOaD2 | 600.000,00 |

За успешна реализација на проктот „ReLOaD 2“ Општина Охрид, се

обврзува да обезбеди средства од буџетот на општината во висина од минимум

25 % од вкупниот одобрен буџет на проектот. Средствата ќе се обезбедат во

рамки на прогрмата за млади и невладини организации на општина Охрид

***2. Дводневна обука на членовите на Локалниот Совет на млади, Локалното Собрание на млади, како и на пошироката јавност со цел запознавање со можностите за користење на средства од национални и меѓународни донатори***

Оваа активност предвидува одржување на дводневна обука преку која младите лица ќе имаат можност да се стекнат со знаења за целокупниот проектен циклус, вклучувајќи ги можностите за добивање на информации за активни повици за проектни идеи објавени од домашни и меѓународни донатори, изготвување на проектна апликација, аплицирање на истата и имплементација на одобрените проектни активности. Обуките предвидено е да ја истакнат и важноста и предноста од вмрежување и воспоставување на партнерства во насока на зајакнување на капацитетите на здруженијата на граѓани. Еден од резултатите на обуката е издвојување на проекна идеја која ќе биде оценета како приоритетна од страна на Локалниот Совет на млади, Локалното Собрание на млади и останатите учесници на обуката, како и изготвување на проектна апликација која би била подобна за аплицирање пред национални или меѓународни донатори. Во рамки на обуката учесниците ќе имаат можност да се запознаат со предностите кои ги нуди лод методологијата која активно се применува во земјите од западен Балкан, вклучувајќи ја и Македонија. Општина Охрид како активен учесник во имплементацијата на проектот ReLOaD 2 во рамки на Регионалната програма за локална демократија во Западен Балкан 2 (ReLOaD 2), финансиран од Европската унија, од Инструментот за претпристапна помош (ИПА) и спроведуван од Програмата за развој на Обединетите нации – УНДП во рамки на оваа обука ќе ги запознае учесниците на истата со предностите од примената на оваа методологија.

**Извор на финансирање: Буџет на општина Охрид**

|  |  |
| --- | --- |
| ***Ставка*** | ***Износ во денари*** |
| Средства наменети за организирање обука преку која младите ќе се стекнат со знаења за целокупниот проектен циклус | 120.000,00 |

***3. Едуативна обука преку која ќе се детектираат факторите на ризик кои придонесуваат за пред-деликвентно и пред-криминално однесување кај адолесцентите, утврдување на проблемите и предизвиците со кои се соочуваат младите и предлози за подобрување на функционалноста на системот***

Деликвентното однесување меѓу децата е резултат на повеќе фактори на ризик, имајќи предвид дека мерките за заштита кои се традиционални се покажаа како недоволни и можат да бидат надоградени преку дополнителни активности, за спречување на малолетничката деликвенција. Целта на оваа активност е да спречиме несакани случувања во oднесувањето на сите деца и да им помогнеме на децата кои од различни причини во определен период во животот, соочувајќи се со предизвиците пред кои се исправени, тешко ги контролираат своите емоции и однесување. Оваа активност предвидува одржување на работилница со цел детектирање на проблемите и предизвиците со кои се соочуваат младите лица, утврдување на можностите за нивно институционално решавање и добивање на адекватна помош, но и предлози за подобрување на функционалноста на системот во целост.

**Извор на финансирање: Буџет на општина Охрид**

|  |  |
| --- | --- |
| ***Ставка*** | ***Износ во денари*** |
| Средства наменети за одржување работилница која има за цел детектирање на проблемите на младите и утврдување на можностите за нивно решавање | 60.000,00 |

***Потребни средства за реализација на делот од програмата наменет за поддршка на невладини организации***

|  |  |
| --- | --- |
| ***Извор на финансирање*** | ***Износ во денари*** |
| Буџет на општина Охрид | 780.000,00 денари |
| **Вкупно** | **780.000,00 денари** |

|  |  |
| --- | --- |
| ***Вкупен износ на програма во денари*** | ***2.292.000,00*** |
| ***Буџет на општина Охрид во денари*** | ***2.292.000,00*** |

Оваа Нацрт Програма влегува во сила наредниот ден од денот на објавувањето во „Сл.гласник на општина Охрид“.

**БроЈ 08- 12305/9 СОВЕТ НА ОПШТИНА ОХРИД**

**06.12.2021год. Претседател,**

**О х р и д Сашо Донев**